Хабзэм щызыгъэгъуазэ зэхыхьэ
Налшык къалэ дэт ебгъуанэ школым щекIуэкIащ «Урысей Федерацэм и Конституцэр къэралым и закон нэхъыщхьэщ» зыфIаща зэIущIэ. школым тхыдэмкIэ, цIыхубэрыгъуазэмкIэ (обществознаниемкIэ) и егъэджакIуэ Уэркъуасэ Эммэ класс нэхъыжьхэм щIэсхэр Конституцэм щыгъэбелджыла хабзэхэм щигъэгъуэзащ, «Урысей зэкъуэт», «Захуагъэ здэщыIэ Урысей», «КПРФ», «ЛДПР» политикэ партхэм яхутепсэлъыхьащ.
10-нэ классым щеджэ Ало Алинэ ныбжьыщIэхэм я хуитыныгъэхэмрэ къалэнхэмрэ теухуауэ къэпсэлъащ.
ЕджакIуэхэм жаIащ къэралым и Хабзэ нэхъыщхьэм пщIэ зэрыхуащIыр, зэралъытэр. Абыхэм къыхагъэщащ КъБР-м и Парламентым и депутатхэм яIущIэну, упщIэхэр иратыну зэрыхуейр. НыбжьыщIэхэм жаIащ лъэпкъхэм я зэхущытыкIэм, бзэм, дин Iуэхум ахэр зэрагъэпIейтейр.
ЗэIущIэм щагъэлъэгъуащ КъБР-м и Совет Нэхъыщхьэр илъэс 75-рэ, Парламентыр илъэс 20 зэрырикъум теухуауэ еджакIуэхэм ягъэхьэзыра блын газетхэр.
ГуIэт Зитэ.
